Database as a service

Database as a service (skr. DaaS) je typ software as a service. Je to organizovaná služba, ponúkaná na základe platobného systému pay-per-use, ktorá poskytuje prístup k databáze na požiadanie s cieľom uložiť dáta.

Základné vlastnosti
Služba by mala byť k dispozícii zákazníkovi on-demand (na vyžiadanie), teda bez potreby inštalovať a konfigurovať hardvér alebo softvér.
Služba by nemala zákazníka zaväzovať dlhodobými zmluvami ani dopredu platenými zálohami. Príkladom môžu byť mesačné platby za transakcie, skladovanie atď.
Poskytovateľ je zodpovedný za správu služby, zákazník nemusí systém upgradovať alebo spravovať.

Výhody
Hlavnou výhodou koncepcie DaaS je vylúčiť zložitosť a náklady súvisiace s prevádzkovaním vlastnej databázy. DaaS má tieto výhody: 
škálovateľnosť – schopnosť zmeny výkonu poskytovaného riešenia; pri nízkom zaťažení využíva iba časť serveru, pri vysokom ich môže využiť viacero; klientovi je potom služba vyúčtovaná podľa využitých zdrojov
ľahké používanie – nie je nutné zriaďovať si vlastné servery a ani sa starať o redundantné systémy, zaoberať sa nákupom, inštaláciou a údržbou hardvéru pre databázu.
výkon – databáza nie je hostovaná lokálne, v závislosti od dodávateľa možno získať vlastné overovanie dát, čo zaistí presnosť informácií. Databáza sa dá ľahko vytvárať a spravovať.
integrácia – databázu možno prepojiť s ďalšími službami (napríklad s kalendárom, e-mailom)
správa – pri veľkých databázach je nutná pravidelná optimalizácia a čistenie, čo je spravidla veľmi nákladné. Pri niektorých dodávateľoch DaaS môže byť správa súčasťou služby, za finančne výhodnejších podmienok. 
virtuálne rozdelenia a repliky – pri databázach klaud sa automaticky vytvárajú repliky dát na viacerých serveroch, čo zaisťuje vysokú bezpečnosť dát. 

Nevýhody
bezpečnosť -  medzi základné bezpečnostné opatrenia, ktoré musia byť dodržané v poskytovaní služieb klaud, je riadenie prístupu, ochrana komunikácie medzi zákazníkom a poskytovateľom, bezpečnostné opatrenia, šifrovanie uloženého obsahu, separácia systémov v rámci klaudu, dôsledný monitoring. Prakticky všetky tieto opatrenia by mali byť zaistené bezpečnostnými technológiami, ktoré musí správca takejto služby dôkladne ovládať. Rizikom je, že mnohým z nich chýbajú znalosti o možnostiach ochrany dát, ktoré sú uložené mimo „ich“ lokalitu alebo správu organizácie. Medzi najväčšie riziká podľa ENISA patrí: strata ovládania bezpečnosti, závislosť na poskytovateľovi, nebezpečné rozhranie a API, interné útoky, ochrana, strata a únik dát, nedostatočné a neúplné mazanie dát.
spoľahlivé internetové pripojenie - ďalšou nevýhodou môže byť závislosť databáz klaud na pripojení k internetu, keďže všetky cloudové služby sú cez neho poskytované. V súčasnosti sa tento problém stále viac a viac eliminuje skvalitňovaním služieb poskytovateľov internetu.
vlastníctvo dát, viazanosť na poskytovateľa - prenesením dát do klaudu je ich majiteľ viazaný na poskytovateľa, a to i v prípade, že dôjde k poruche. Mnohí poskytovatelia sa pred týmto chránia replikovaním dát, napriek tomu je tu stále určitá miera rizika. Dáta nemá majiteľ na svojom serveri, pod svojou úplnou kontrolou, ale na prenajatom serveri u niekoho iného.

 Referencie 

Kategória:Informačné systémy